અમદાવાદ: શહેર પોલીસ કમિશનર તરીકે એ. કે. સિંઘે ચાર્જ સંભાળતાં જ બુટલેગરોએ જાહેરમાં ચાલતાં સ્ટેન્ડ બંધ કરી દીધાં છે. હપતા ખાતી પોલીસે બુટલેગરોને સાહેબ કડક છે તેમ કહી જાહેરમાં ચાલતાં દારૂ-જુગારનાં સ્ટેન્ડ બંધ કરી દેવા સૂચના આપી દીધી હતી. કેટલાક બુટલેગરોએ કાયદો-વ્યવસ્થા અને દારૂ-જુગારની બદી પ્રત્યે પોલીસ કમિશનર સખત હોવાનું જાણવા મળતાં જાતે જ સ્ટેન્ડ બંધ કરી દીધાં હતાં.